**DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-112 „DĖL ILGALAIKIO IR TRUMPALAIKIO TURTO PERDAVIMO PATIKĖJIMO TEISE VALDYTI“ DALINIO PAKEITIMO**

2021 m. spalio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Nacionalinės švietimo agentūros 2021 m. rugsėjo 29 d. raštą Nr. SD-2954(1.6 E), Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2021 m. balandžio 30 d. sprendimo Nr. TS-112 „Dėl ilgalaikio ir trumpalaikio turto perdavimo patikėjimo teise valdyti“ 1 priedą ir išdėstyti jį nauja redakcija (pridedama).
2. Skelbti sprendimą Teisės aktų registre.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-112 „DĖL ILGALAIKIO IR TRUMPALAIKIO TURTO PERDAVIMO PATIKĖJIMO TEISE VALDYTI“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos (toliau – Taryba) 2021 m. balandžio 30 d. sprendimo Nr. TS-112 „Dėl ilgalaikio ir trumpalaikio turto perdavimo patikėjimo teise valdyti“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Nacionalinės švietimo agentūra 2021 m. rugsėjo 29 d. raštu Nr. SD-2954(1.6 E) „Dėl 2021 m. balandžio 30 d. tarybos sprendimo Nr. TS-114 pakeitimo“ kreipėsi dėl nešiojamo kompiuterio (su krepšiu, optine pele ir išoriniu DVD±RW DL įrenginiu) modelio pakeitimo iš HP ProBook 450 G7 į HP ProBook 455 G7.

Nacionalinė švietimo agentūra informavo, kad rašto pavadinime padaryta techninė klaida, pasikeitus nupirktų kompiuterių modeliui, reikia koreguoti 2021 m. balandžio 30 d. sprendimo Nr. TS-112 „Dėl ilgalaikio ir trumpalaikio turto perdavimo patikėjimo teise valdyti“ 1 priedą.

Dėl šios priežasties inicijuojamas Tarybos sprendimo keitimas, sprendimo priede nurodant naują kompiuterio modelį „HP ProBook 455 G7“ (kompiuterių kiekiai ir paskirstymas nekeičiamas).

**Laukiami rezultatai.** Teisės akto pakeitimai įgalins perimti savivaldybei reikalingą turtą.

**Finansavimo šaltiniai ir lėšų poreikis**. Sprendimo įgyvendinimui lėšos nenumatomos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |